**Gyógyszertár üzemeltetés, vezetés**

**Elméleti szakvizsga-tételsor**

**2022. ősz**

***A szakgyógyszerész-jelölt az A és a B tételsorból is egy-egy tételt húz a vizsga során!***

***„A” tételsor***

1. A 2006. évi XCVIII. törvény közvetlen lakossági gyógyszerellátás rendszerét szabályozó, kiemelt elemeinek ismertetése: közforgalmú gyógyszertár létesítési és működési engedélye, gyógyszertárak tulajdonosi szerkezetével kapcsolatos előírások.
2. Személyi jogos gyógyszerész jogszabályban biztosított menedzsment felelőssége (a személyes gyógyszertár működtetési jog feltételei).
3. Közforgalmú gyógyszertárak és fiókgyógyszertárak működésének építészeti, személyi és tárgyi feltételei, illetve ezek jogszabályi környezete.
4. A magyar egészségügy szervezeti felépítése, intézményeinek rendszere (a központi irányítástól az alapellátás szintjéig).
5. Az Országos Gyógyszerészeti és Élelmezés-egészségügyi Intézet közvetlen lakossági gyógyszerellátást érintő feladatai, a tisztifőgyógyszerész hatásköre.
6. A közvetlen lakossági gyógyszerellátást érintő központi finanszírozási formák és ezek jogszabályi környezete (a közvetlen lakossági gyógyszerellátás működésének támogatási formái, generikus ösztönző program, szolgáltatási díj).
7. A hazai gyógyszer-támogatási rendszer. Hazai gyógyszerárak és azok szabályozása főként a közvetlen lakossági gyógyszerellátás vonatkozásában (árhoz nyújtott támogatás, támogatás és térítési díj; termelői ár, nagykereskedői árrés, patikai árrés, fogyasztói ár, nettó és bruttó árak stb.). Gyógyszerek árának alakulása (vaklicit).
8. Közforgalmú gyógyszertárak szakmai és gazdasági ügyvitelének alapjai: kötelező nyilvántartások, beszállítói szerződések, NEAK szerződés és elszámolás, alapvető adótípusok.
9. A gyógyszertári vállalkozás bevételi és kiadási szerkezete, készletgazdálkodás, likviditási megfontolások, költséggazdálkodás alapjai.
10. Munkajogi alapismeretek. A munkaviszony létesítésének szabályai (munkaszerződés, bérezés). A munkáltatói kötelezettségek és a szociális biztonsági rendszer (balesetvédelem, munkavédelem, biztosítás, betegszabadság, táppénz, szabadság stb.), a gyógyszertárakat működtető gazdasági társaságokra vonatkozó elemek.
11. A gyógyszerek reklámozásának, promóciójának és a gyógyszerismertetésnek a főbb szabályozási és szakmai szempontjai. Gyógyszertári marketing területei, lehetőségei.
12. Betegjogok és annak közforgalmú gyógyszertári vonatkozásai. Fogyasztóvédelemi megfontolások a gyógyszertárakban (reklamációk kezelése).
13. A közvetlen lakossági gyógyszerellátásban dolgozó gyógyszerészek szerepe a hazai farmakovigilancia rendszer működésében.
14. Minőségügyi rendszerek a közvetlen lakossági gyógyszerellátásban. Belső Minőségügyi Kézikönyv Gyógyszertárak Részére (MGYK).

***„B” tételsor***

1. Vezetés, ösztönzés és változás a közvetlen lakossági gyógyszerellátást végző gyógyszertárak optimális működésének elősegítése érdekében.
2. Stratégiaalkotás és szervezetalakítás; a szervezeti kultúra és betegbiztonság legfontosabb szempontjai gyógyszerészi megfontolásokkal.
3. Munkahelyi stressz és stresszkezelés; produktivitás és megfelelő időgazdálkodás egy gyógyszertárvezető szemével.
4. A közvetlen lakossági gyógyszerellátásban dolgozó gyógyszerészek szerepe és feladatai az egészségmegőrzésben és a népegészségügyi intervenciókban. A gyógyszertár, mint népegészségügyi találkozóhely (gyógyszerészi kompetenciák, jogszabályi vonatkozások, példák a hazai gyakorlatban).
5. Étrend-kiegészítőkre és a gyógyszertárban forgalmazható egyéb termékekre vonatkozó szabályok és ezek biztonságos expediálásának szempontjai.
6. Gyógyszerészi kommunikáció alapelvei, kommunikációs elemek és technikák. Beteg és fogyasztói magatartástípusok.
7. Az egészségműveltség (egészségértés) és a beteg-együttműködés (adherencia) fokozásának lehetőségei („betegbarát” gyógyszertári környezet kialakításának eszközei, jelentősége és nehézségei).
8. Gyógyszer- és betegbiztonság fejlesztésének lehetőségei a vény nélküli és a vényköteles expediálás vonatkozásában, kizárólagos gyógyszerészi feladatok (jogszabályi vonatkozások, szakmai irányelvek és módszertani segédletek ismerete gyakorlatias megfontolásokkal).
9. A polifarmáciás betegek gyógyszerismeretének és együttműködésének (adherencia) fejlesztési lehetőségei a gyógyszertári gyakorlatban (feltérképezés, intervenciós lehetőségek és módszerek, gyakorlati megfontolások).
10. Orvos-beteg-gyógyszerész terápiás együttműködési háromszög megvalósításának lehetőségei és nehézségei, valamint az elkülöníthető feladat- és kompetenciakörök (háziorvos, expediáló szakasszisztens, gyógyszerész, gyógyszertárvezető).
11. Gyógyszertári üzletrész vásárlására vonatkozó jogszabályok, támogatási lehetőségek, az üzleti terv legfontosabb elemei.
12. A közforgalmú gyógyszertárak marketing lehetőségei: szakmai szolgáltatások és gyógyszertári termékek marketingjének elemzési, tervezési módszerei, beavatkozási pontok.